Helsinkiläisen Action Squad Studiosin kiehtovasta Iron Danger -pelistä on julkaistu uunituoretta pelikuvaa. Nyt nähdään esimakua pelin taisteluista.

Keväällä haastattelimme kotimaista Action Squad Studiosia, jonka Iron Danger -roolipeliä toimittajamme pääsi myös ensimmäisten joukossa näkemään. Nyt pelistä on julkaistu uusi traileri, jonka voit katsoa alta.

Tuore traileri on peräisin kehitteillä olevan pelin pre-alpha -versiosta, eikä se tietenkään edusta lopullista peliä sellaisenaan. Diablo-vaikutteinen, Kalevalaan perustuva Iron Danger ilmestyy ensi vuonna PC:lle, PlayStation 4:lle ja Xbox Onelle, ja pelillä on nyt myös Steam-sivu, jolla sen kehitystä voi seurata.

Alta voit myös lukea keväällä julkaistun haastattelumme.

Haastattelu: Tuleva suomalaispeli Iron Danger yhdistää Kalevalan steampunkiin